28.

V Prilogi B se za tabelo 26 doda naslednje: „POSREDOVANJE PODATKOV 1. Razčlenitve A*3, A*10, A*21, A*38, A*64, ki izhajajo iz NACE Rev. 2, ter P*3, P*10, P*21, P*38 in P*64, ki izhajajo iz CPA 2008, se uporabljajo za vse posredovane podatke, ki se zahtevajo po 31. avgustu 2011, z izjemami, navedenimi v drugem pododstavku. Države članice, katerim je odstopanje za posredovanje podatkov za tabele od 15 do 19 Uredbe (ES) št. 2223/96 odobreno do leta 2011 ali dlje, uporabljajo razčlenitve A3, A6, A17, A31, A60, P3, P6, P17, P31 in P60 za referenčna obdobja do leta 2007 ter razčlenitve A*3, A*10, A*21, A*38, A*64, P*3, P*10, P*21, P*38 in P*64 za referenčna obdobja od leta 2008 naprej, ne glede na čas posredovanja podatkov. 2. Do 31. decembra 2014 se za posredovanje podatkov v zvezi s tabelo 10 uporablja NACE Rev. 2 razčlenitev A*10 ali naslednje agregatne postavke NACE Rev. 2 razčlenitve A*10: — (G, H, I in J) namesto (G, H in I) in (J), — (K, L, M in N) namesto (K), (L) in (M in N), — (O, P, Q, R, S, T in U) namesto (O, P in Q) in (R, S, T in U). Od 1. januarja 2015 se za posredovanje podatkov v zvezi s tabelo 10 uporablja NACE Rev. 2 razčlenitve A*10. 3. Za posredovanje podatkov v zvezi s tabelo 12 se uporablja NACE Rev. 2 razčlenitev A*10 ali agregatne postavke NACE Rev. 2 razčlenitve A*10: — (G, H, I in J) namesto (G, H in I) in (J), — (K, L, M in N) namesto (K), (L) in (M in N), — (O, P, Q, R, S, T in U) namesto (O, P in Q) in (R, S, T in U). 4. Posredovanje podatkov v skladu z razčlenitvama A*38 in A*64 postavk 26a in 44a „od tega: pripisane najemnine za stanovanja, v katerih bivajo lastniki“, opredeljene v področju ‚PRERAZVRSTITVE IN ŠIFRIRANJE DEJAVNOSTI (A*), PROIZVODOV (P*) IN OSNOVNIH SREDSTEV (INVESTICIJE V OSNOVNA SREDSTVA (AN)‘ Priloge IV, je obvezno le za spremenljivke P.1, P.2, B.1g, opredeljene v tabeli 3 Priloge B k Uredbi št. 2223/96. 5. V okviru prvega posredovanja, zahtevanega po 31. avgustu 2011, skladno s programom za posredovanje ESR 95 podatkov nacionalnih računov, ki temelji na NACE Rev. 2 ali CPA 2008, se posredujejo podatki, razčlenjeni po dejavnosti ali proizvodu, ki zajemajo naslednja obdobja opazovanja: (a) : Tabela 1 : od leta 2000 (2000Č1 za četrtletne podatke) naprej; (b) : Tabela 3 : od leta 2000 naprej; (c) : Tabela 10 : leto 2009; (d) : Tabela 12 : leto 2009; (e) : Tabela 20 : od leta 2000 naprej; (f) : Tabela 22 : od leta 2000 naprej. Države članice posredujejo letne podatke za tabelo 1 skupaj s prvim posredovanjem podatkov za tabelo 1 četrtletno za 2011Č2 in najpozneje do 30. septembra 2011. 6. V okviru prvega posredovanja podatkov za tabele, zahtevanega po 31. avgustu 2012, skladno s programom za posredovanje ESR 95 podatkov nacionalnih računov, ki temelji na NACE Rev. 2 ali CPA 2008, se posredujejo podatki, razčlenjeni po dejavnosti ali proizvodu, ki zajemajo vsaj naslednja obdobja opazovanja: (a) Tabela 1 (razen spremenljivk, navedenih pod ‚Prebivalstvo, zaposlenost, sredstva za zaposlene‘): — od leta 1990 (1990Č1 za četrtletne podatke) naprej za Belgijo, Dansko, Nemčijo, Irsko, Grčijo, Španijo, Francijo, Italijo, Luksemburg, Nizozemsko, Avstrijo, Portugalsko, Finsko, Švedsko in Združeno kraljestvo, — od leta 1995 (1995Č1 za četrtletne podatke) naprej za Bolgarijo, Češko, Estonijo, Ciper, Latvijo, Litvo, Madžarsko, Malto, Poljsko, Romunijo, Slovenijo in Slovaško; (b) Tabela 3 (razen spremenljivk, navedenih pod ‚Zaposlenost in sredstva za zaposlene‘): od leta 1995 naprej za A*10 in A*38; (c) Tabela 10: od leta 2000 naprej; (d) Tabela 12: od leta 2000 naprej. 7. Za tabele 15, 16, 17, 18 in 19 niso zahtevani podatki za nazaj, ki temeljijo na NACE Rev. 2 ali CPA 2008.“